# fORMÅL

Formålet med avtalen er sikre at prosjekter med finansiering fra Helse Nords forskningsprogram gjennomføres i henhold til søknad og protokoll, og at det avsettes arbeidstid til prosjektet i samsvar med bevilgningen.

Avtalen inngås mellom *forskeren,* her forstått som en enkeltforsker i prosjektet (ph.d. stipendiat, postdoktorstipendiat eller forskerstipendiat), som ansatt ved UNN, og klinikken/avdelingender forskeren har sin ansettelse. Avtalen er et tillegg til arbeidskontrakt mellom arbeidsgiver og arbeidstaker.

# Avtaleparter

Parter i denne avtalen er: *navn på helseforetak/klinikk/avdeling* og *navn på ansatt/forsker*.

# AVTALEN GJELDER

Denne avtalen innebærer et forpliktende samarbeid mellom navn på ansatt/forsker og klinikk/avdeling, i forbindelse med gjennomføring av forskningsprosjektet spesifisert nedenfor, som har fått tildeling fra Helse Nords forskningsprogram. Det vises videre til tildelingslister og tildelingsbrev fra Helse Nord. Prosjektet forutsettes gjennomført i henhold til avtalen og de forutsetninger som er satt for prosjektet i tildelingsbrev, protokoll og fremdriftsplan.

Tittel: *prosjektnummer, prosjektansvarlig/søker og prosjekttittel*

Avtalen gjelder i tidsrommet fra *ddmmåå* til *ddmmåå.*

# GJENNOMFØRING AV PROSJEKTET

Klinikken/arbeidssted og forsker har et felles ansvar for gjennomføringen av prosjektet i henhold til protokoll og tidsplan i søknaden til Helse Nord.

Gjennomføring av ph.d. utdanningen er regulert ved [ph.d. forskriften ved universitetet i Tromsø](http://uit.no/ansatte/organisasjon/artikkel?p_menu=42429&p_document_id=200477&p_dimension_id=88199) og avtale inngått mellom universitetet og forsker ved opptak til ph.d. programmet (del A-C).

Alle resultater, metoder, dokumenter, dataprogrammer og lignende som utarbeides under utførelse av prosjektet, heretter kalt forskningsresultater, kan etter publisering av dataene, vederlagsfritt benyttes av arbeidsgiver i undervisnings- og forskningsvirksomhet. Den som skaper et åndsverk, vil likevel ha opphavsrett til verket etter reglene i åndsverkloven. Det samme gjelder retten til å søke om patent etter patentloven og retten til oppfinnelser etter arbeidstakeroppfinnelsesloven med de begrensninger som følger av loven og av eventuell avtale med arbeidsgiver.

# lønn og permisjon

Forsker har rett til sin grunnlønn/basislønn i helseforetaket i avtaleperioden. Forsker har rett til ansiennitetsopprykk og eventuelt kategoriopprykk i avtaleperioden. Lønnsjustering følger UNNs justering i forbindelse med lønnsforhandlinger. Forskere som har fast ansettelse i UNN ved inngåelse av avtalen opprettholder rettigheter som fast ansatt i avtaleperioden.

Forsker har rett til permisjon i prosjektperioden, i henhold til gjeldende regel- og avtaleverk.

Permisjon fra stilling som forsker som ledd i ph.d utdanning i det aktuelle prosjektet følger gjeldende regelverk samt retningslinjer gitt i ph.d. forskriften,§ 13 på universitetet. Øvrige permisjoner kan innvilges når det foreligger særlige grunner. Søknad om øvrige permisjoner rettes til UNN, og fremsettes av prosjektleder (med dokumentasjon fra arbeidsgiver der det er relevant). UNN vil følge retningslinjer for permisjoner i forskningsprosjekter finansiert av Helse Nord RHF og vurdere søknader om øvrige permisjoner sammen med RHFet. I vurderingen vil søkers begrunnelse veies opp mot permisjonens konsekvenser for prosjektet.

Ansettelsesperioden som stipendiat i UNN teller ikke som opptjeningstid til overlegepermisjon.

# avgrensning mellom forskning og eventuell vaktturnus

Det avsettes       prosent stilling til forskningsprosjektet.

Klinikken innvilger forskeren permisjon fra sin stilling i klinikken i den perioden forskningsprosjektet varer, i tidsrommet (*fra-til*). Forskeren og klinikken/avdelingen kan avtale at forskeren også inngår i vaktturnus. Alle økonomiske forhold knyttet til vaktturnusen belastes klinikken/avdelingen.

Årsverk bevilget fra forskningsprogrammet benyttes til prosjektet i henhold til protokoll og tidsplan i søknaden. Ved eventuell bruk av forskningstid til annet arbeid i klinikken i større omfang (20 % eller stilling pr år eller mer) skal lønnskostnaden omposteres slik at prosjektregnskapet gir et riktig bilde av prosjektaktiviteten.

# Tilstedeværelse og Tilrettelegging av arbeidsplass

Forsker møter til arbeid på UNN innenfor normal kontortid. Andre løsninger for tilstedeværelse kan avtales med leder og prosjektleder der det anses hensiktsmessig.

Klinikken stiller til rådighet for prosjektet, nødvendig kontorplass inkl PC og telefon, eventuelt tilgang til laboratorium m.v., i henhold til avtale inngått på søknadstidspunktet. Forbruksmateriell dekkes av prosjekttildelingen hvis dette er bevilget i prosjektet.

# heving av avtalen

Forsker og klinikk kan avslutte arbeidsforholdet før avtalt tid. Ved slik heving av avtalen skal det fastsettes i egen avtale hvordan spørsmål knyttet til tilsettingsforhold i UNN, finansiering av prosjektet og rett til resultater skal løses.

Ved vesentlig mislighold av arbeidsavtalen, kan arbeidsgiver heve avtalen i tråd med arbeidsmiljølovens bestemmelser. Eksempler på slikt mislighold kan være:

* Vesentlig brudd på informasjons-, oppfølgings- eller rapporteringsplikten
* Vesentlig forsinkelse /dårlig fremdrift av forskningsprosjektet som skaper tvil om prosjektet kan gjennomføres innenfor avtalt tid. Dette gjelder forhold den ansatte kan påvirke
* Vesentlig brudd på forskningsetiske retningslinjer
* Gjennomføring i strid med, eller manglende oppfølging av forskningsprotokoll godkjent av REK

# 9 SPESIELLE FORHOLD

Forhold som ved avtaleinngåelsen tilsier avvik fra denne avtale, må avtales særskilt………………………………………………………………………………………………………………………………………………………………………………………………………………………………………………………………………………

**Underskrift**

Avtalen er skrevet i tre - 3 eksemplarer, hvorav partene beholder hvert sitt eksemplar. Ett eksemplar arkiveres sammen med protokollen i ePhorte.

For navn helseforetak/klinikk navn forsker
navn klinikksjef

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(signatur klinikksjef/annen overordnet ) (signatur forsker)